title: Regulamentul de punere în aplicare (UE) 2018/1293 al Comisiei din 26 septembrie 2018 de modificare a Regulamentului de punere în aplicare (UE) 2017/2470 în ceea ce privește condițiile de utilizare a alimentului nou lactitol (Text cu relevanță pentru SEE.)

text:
                  27.9.2018

                  RO

                  Jurnalul Oficial al Uniunii Europene

                  L 243/2

         REGULAMENTUL DE PUNERE ÎN APLICARE (UE) 2018/1293 AL COMISIEI
         din 26 septembrie 2018
         de modificare a Regulamentului de punere în aplicare (UE) 2017/2470 în ceea ce privește condițiile de utilizare a alimentului nou lactitol
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață pe teritoriul Uniunii.

                     (2)

                     Regulamentul de punere în aplicare (UE) 2017/2470 al Comisiei (2) a fost adoptat în temeiul articolului 8 din Regulamentul (UE) 2015/2283, stabilind o listă a Uniunii cu alimentele noi autorizate.

                     (3)

                     În conformitate cu articolul 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou, precum și cu privire la actualizarea listei Uniunii.

                     (4)

                     Decizia de punere în aplicare (UE) 2017/450 a Comisiei (3) a autorizat, în conformitate cu Regulamentul (CE) nr. 258/97 al Parlamentului European și al Consiliului (4), introducerea pe piață a lactitolului ca aliment nou pentru a fi utilizat în suplimente alimentare sub formă de capsule sau comprimate, destinate populației adulte.

                     (5)

                     La data de 22 martie 2018, societatea DuPont Nutrition Biosciences ApS a prezentat o cerere către Comisie pentru a modifica condițiile de utilizare a alimentului nou lactitol, în sensul articolului 10 alineatul (1) din Regulamentul (UE) 2015/2283. Cererea a solicitat să se includă pudra ca formă autorizată a lactitolului pentru utilizarea sa în suplimentele alimentare.

                     (6)

                     Comisia nu a solicitat un aviz din partea Autorității Europene pentru Siguranța Alimentară, în conformitate cu articolul 10 alineatul (3), deoarece modificarea condițiilor de utilizare a alimentului nou lactitol, prin includerea pudrei ca formă autorizată pentru utilizarea sa în suplimentele alimentare, nu este susceptibilă de a avea un efect asupra sănătății umane.

                     (7)

                     Nivelul maxim de lactitol autorizat prin Decizia de punere în aplicare (UE) 2017/450 ca aliment nou pentru utilizare sub formă de capsule sau tablete în suplimentele alimentare este de 20 g/zi. Utilizarea propusă a alimentului nou lactitol sub formă de pudră în aceeași categorie de produse alimentare corespunde nivelului maxim care este autorizat în prezent. Prin urmare, este necesar să se modifice condițiile de utilizare a lactitolului pentru a autoriza utilizarea sa sub formă de pudră la nivelul maxim autorizat actual.

                     (8)

                     Informațiile furnizate în cerere oferă suficiente motive pentru a se stabili că cererea de modificare a condițiilor de utilizare a alimentului nou lactitol, prin includerea pudrei ca formă autorizată pentru utilizarea sa în suplimente alimentare, este în conformitate cu articolul 12 alineatul (2) din Regulamentul (UE) 2015/2283.

                     (9)

                     Directiva 2002/46/CE a Parlamentului European și a Consiliului (5) stabilește cerințele privind suplimentele alimentare. Ar trebui autorizată forma suplimentară a lactitolului pentru utilizarea sa în suplimentele alimentare fără a se aduce atingere cerințelor din respectiva directivă.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1

               (1)   Rubrica referitoare la lactitol din lista cu alimente noi autorizate a Uniunii, astfel cum este prevăzută la articolul 8 din Regulamentul (UE) 2015/2283, se modifică în conformitate cu anexa la prezentul regulament.

               (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.

               (3)   Autorizația prevăzută la prezentul articol se aplică fără a se aduce atingere dispozițiilor Directivei 2002/46/CE.

            Articolul 2
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 septembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Decizia de punere în aplicare (UE) 2017/450 a Comisiei din 13 martie 2017 de autorizare a introducerii pe piață a lactitolului ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 69, 15.3.2017, p. 31).

            (4)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (5)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            ANEXĂ
            Rubrica privind „Lactitol” din tabelul 1 (Alimente noi autorizate) din anexa la Regulamentul de punere în aplicare (UE) 2017/2470 se înlocuiește cu următorul text:

                           Aliment nou autorizat

                           Condițiile în care poate fi utilizat alimentul nou

                           Cerințe specifice suplimentare privind etichetarea

                           Alte cerințe

                           „Lactitol

                              Categorie specifică de alimente

                              Niveluri maxime

                           Denumirea alimentului nou menționat pe eticheta suplimentului alimentar care îl conține este «Lactitol»”

                           Suplimente alimentare, astfel cum sunt definite în Directiva 2002/46/CE (capsule, tablete sau pudră), destinate populației adulte

                           20 g/zi


title: Regulamentul de punere în aplicare (UE) 2018/1295 al Comisiei din 26 septembrie 2018 de aprobare a substanței de bază ulei de ceapă, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  27.9.2018

                  RO

                  Jurnalul Oficial al Uniunii Europene

                  L 243/7

         REGULAMENTUL DE PUNERE ÎN APLICARE (UE) 2018/1295 AL COMISIEI
         din 26 septembrie 2018
         de aprobare a substanței de bază ulei de ceapă, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 23 alineatul (5) coroborat cu articolul 13 alineatul (2),
         întrucât:

                     (1)

                     Comisia a primit, la 12 decembrie 2016, din partea Bionext, o cerere de aprobare a uleiului de ceapă ca substanță de bază. Cererea respectivă a fost completată ulterior de informațiile solicitate la articolul 23 alineatul (3) al doilea paragraf din Regulamentul (CE) nr. 1107/2009.

                     (2)

                     Comisia a solicitat asistență științifică din partea Autorității Europene pentru Siguranța Alimentară (denumită în continuare „autoritatea”). La 31 octombrie 2017 (2), autoritatea a prezentat Comisiei un raport tehnic privind uleiul de ceapă.

                     (3)

                     La 25 mai 2018, Comisia a prezentat Comitetului permanent pentru plante, animale, produse alimentare și hrană pentru animale proiectul de raport de examinare (3), iar la 19 iulie 2018, a prezentat proiectul prezentului regulament, pe care le-a finalizat pentru reuniunea comitetului respectiv din 20 iulie 2018.

                     (4)

                     Documentația furnizată de solicitant arată că uleiul de ceapă îndeplinește criteriile unui produs alimentar, astfel cum este definit la articolul 2 din Regulamentul (CE) nr. 178/2002 al Parlamentului European și al Consiliului (4). În plus, substanța nu este utilizată predominant în scopul protecției plantelor, dar este totuși utilă pentru protecția plantelor în compoziția unui produs constând în substanța respectivă. Prin urmare, ea trebuie considerată substanță de bază.

                     (5)

                     Din examinările efectuate reiese că este de așteptat ca uleiul de ceapă să îndeplinească, în general, cerințele prevăzute la articolul 23 din Regulamentul (CE) nr. 1107/2009, în special în ceea ce privește utilizările examinate și detaliate în raportul de examinare întocmit de Comisie. Prin urmare, este adecvat să se aprobe uleiul de ceapă ca substanță de bază.

                     (6)

                     Cu toate acestea, în conformitate cu articolul 13 alineatul (2) din Regulamentul (CE) nr. 1107/2009, coroborat cu articolul 6 din respectivul regulament, și ținând cont de cunoștințele științifice și tehnice actuale, este necesar să se includă anumite condiții pentru aprobare, care sunt detaliate în anexa I la prezentul regulament.

                     (7)

                     În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (5) ar trebui modificată în consecință.

                     (8)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Aprobarea unei substanțe de bază
            Se aprobă uleiul de ceapă ca substanță de bază, astfel cum se prevede în anexa I.

            Articolul 2
            Modificări ale Regulamentului de punere în aplicare (UE) nr. 540/2011
            Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 septembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  EFSA (Autoritatea Europeană pentru Siguranța Alimentară), 2017. Raport tehnic referitor la rezultatul consultării cu statele membre și cu EFSA privind cererea de aprobare a uleiului de ceapă ca substanță de bază, pentru a fi utilizată în domeniul protecției plantelor ca repelent. EFSA supporting publication [Materiale conexe ale Autorității Europene pentru Siguranța Alimentară (EFSA)] 2017:EN-1315. 36 pp. doi:10.2903/sp.efsa.2017.EN-1315.

            (3)  http://ec.europa.eu/food/plant/pesticides/eu-pesticides-database/public/?event=homepage&language=RO

            (4)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).

            (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            ANEXA I

                        Denumire comună, numere de identificare

                        Denumire IUPAC

                        Puritate (1)

                        Data aprobării

                        Dispoziții specifice

                        Ulei de ceapă
                        Nr. CAS: 8002-72-0

                        Nu se aplică

                        Calitate alimentară

                        17 octombrie 2018

                        Uleiul de ceapă se utilizează în conformitate cu condițiile specifice incluse în concluziile raportului de examinare privind uleiul de ceapă (SANTE/10615/2018), în special în apendicele I și II la respectivul raport.

               (1)  Detalii suplimentare cu privire la identitatea, specificațiile și modul de utilizare a substanței de bază sunt prezentate în raportul de examinare.

            ANEXA II
            În partea C din anexa la Regulamentul de punere în aplicare (UE) nr. 540/2011, se adaugă următoarea rubrică:

                           Număr

                           Denumire comună, numere de identificare

                           Denumire IUPAC

                           Puritate (1)

                           Data aprobării

                           Dispoziții specifice

                           „20

                           Ulei de ceapă
                           Nr. CAS: 8002-72-0

                           Nu se aplică

                           Calitate alimentară

                           17 octombrie 2018

                           Uleiul de ceapă se utilizează în conformitate cu condițiile specifice incluse în concluziile raportului de examinare privind uleiul de ceapă (SANTE/10615/2018), în special în apendicele I și II la respectivul raport.”

               (1)  Detalii suplimentare cu privire la identitatea, specificațiile și modul de utilizare a substanței de bază sunt prezentate în raportul de examinare.


title: Regulamentul de punere în aplicare (UE) 2018/1517 al Comisiei din 11 octombrie 2018 de stabilire a normelor detaliate de punere în aplicare a anumitor dispoziții din Regulamentul (UE) 2018/581 al Consiliului de suspendare temporară a taxelor vamale autonome prevăzute de Tariful vamal comun pentru anumite mărfuri de tipul celor care urmează a fi încorporate în aeronave sau utilizate pentru aeronave

text:
                  12.10.2018

                  RO

                  Jurnalul Oficial al Uniunii Europene

                  L 256/58

         REGULAMENTUL DE PUNERE ÎN APLICARE (UE) 2018/1517 AL COMISIEI
         din 11 octombrie 2018
         de stabilire a normelor detaliate de punere în aplicare a anumitor dispoziții din Regulamentul (UE) 2018/581 al Consiliului de suspendare temporară a taxelor vamale autonome prevăzute de Tariful vamal comun pentru anumite mărfuri de tipul celor care urmează a fi încorporate în aeronave sau utilizate pentru aeronave
         COMISIA EUROPEANĂ,
         având în vedere Tratatul privind funcționarea Uniunii Europene (TFUE),
         având în vedere Regulamentul (UE) 2018/581 al Consiliului din 16 aprilie 2018 de suspendare temporară a taxelor vamale autonome prevăzute de Tariful vamal comun pentru anumite mărfuri de tipul celor care urmează a fi încorporate în aeronave sau utilizate pentru aeronave (1), în special articolul 1 alineatele (1) și (2) și articolul 2 alineatele (1) și (2),
         întrucât:

                     (1)

                     Suspendarea taxelor vamale prevăzută de Regulamentul (UE) 2018/581 se aplică numai anumitor mărfuri care urmează a fi încorporate în aeronave și părți ale acestora sau utilizate pentru aeronave și părți ale acestora. Comisia trebuie să întocmească o listă a acestor mărfuri făcând trimitere la codurile lor din Nomenclatura combinată.

                     (2)

                     O condiție pentru ca mărfurile să beneficieze de suspendarea taxelor vamale autonome prevăzută în Regulamentul (UE) 2018/581 este să se pună la dispoziția autorităților vamale un anumit certificat de tip, precum formularul 1 (certificatul de autorizare a dării în exploatare) al Agenției Europene de Siguranță a Aviației (AESA) sau un certificat echivalent. AESA a încheiat acorduri bilaterale privind siguranța aviației sau a stabilit modalități tehnice de lucru cu anumite țări terțe care eliberează astfel de tipuri de certificate. Prin urmare, este oportun să se considere certificatele eliberate de respectivele țări ca fiind echivalente cu formularul 1 al AESA.

                     (3)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            În anexa I la prezentul regulament figurează lista pozițiilor, subpozițiilor și codurilor din Nomenclatura combinată, prevăzute în anexa I la Regulamentul (CEE) nr. 2658/87 al Consiliului (2), corespunzătoare mărfurilor care beneficiază de suspendarea taxelor vamale prevăzută la articolul 1 alineatul (1) din Regulamentul (UE) 2018/581.

            Articolul 2
            În anexa II la prezentul regulament figurează lista certificatelor considerate a fi echivalente cu certificatele de autorizare a dării în exploatare (formularul 1 al AESA) menționate la articolul 2 alineatul (1) din Regulamentul (UE) 2018/581.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 octombrie 2018

                  Pentru Comisie

                  Președintele

               Jean-Claude JUNCKER

            (1)  JO L 98, 18.4.2018, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXA I

               Lista pozițiilor, subpozițiilor și codurilor NC din Nomenclatura combinată (1)
               menționată la articolul 1

                        Capitol:

                        Lista pozițiilor și subpozițiilor din Nomenclatura combinată

                        Poziții SA

                        Subpoziții SA

                        Coduri NC

                           27

                        2712 10

                        2710 19 81 , 2710 19 83 , 2710 19 87 ,

                           28

                        2804 40 , 2811 21 , 2818 20

                           29

                        2919 , 2933

                        2922 19

                        2916 39 90

                           32

                        3203 -3214

                           34

                        3402

                        3403 19 , 3403 99

                           35

                        3506

                           36

                        3601 , 3603  și 3604

                           38

                        3809 -3815 , 3819 , 3820 , 3824

                           39

                        3903 , 3904 , 3905 , 3906 , 3908 , 3909 , 3910 , 3911 , 3915 , 3916 , 3917 , 3918 -3926

                        3901 20 , 3902 10 , 3902 30 , 3907 30 , 3907 40 , 3907 91 ,

                           40

                        4007 -4013 , 4016

                           42

                        4205

                           45

                        4504

                           52

                        5204 , 5205 , 5209 , 5211 , 5212

                           53

                        5310

                        5309 29

                           54

                        Toate pozițiile

                           55

                        Toate pozițiile

                           56

                        Toate pozițiile

                           57

                        Toate pozițiile

                           58

                        Toate pozițiile

                           59

                        Toate pozițiile

                           60

                        6006

                           63

                        6303 , 6305

                        6304 92 , 6304 93 , 6304 99 , 6306 12 , 6307 20 , 6307 90

                           65

                        6506 10

                           68

                        6812 , 6813

                           69

                        6903 , 6909

                           70

                        7007 , 7008 , 7009 , 7011 , 7014 , 7019 , 7020

                        7002 39 , 7015 90

                           73

                        7303 , 7307 , 7309 , 7310 , 7311 , 7315 , 7318 , 7320 , 7322 -7326

                           74

                        7407 -7413 , 7415 , 7418 , 7419

                           75

                        7505 , 7506 , 7507

                           76

                        7601 , 7603 -7614 , 7616

                        7615 20

                           78

                        7804 11 , 7804 19 , 7806 00

                           79

                        7901 , 7905 , 7907

                           81

                        Toate pozițiile

                           82

                        8203 -8207 , 8210 , 8211

                           83

                        8301 , 8302 , 8303 , 8307 -8311

                           84

                        8405 , 8407 , 8409 , 8411 -8414 , 8418 , 8419 , 8421 -8424 , 8431 , 8443 , 8467 , 8479 , 8481 -8484  și 8487

                        8406 90 , 8408 90 , 8410 90 , 8415 81 -8415 90 , 8427 90 , 8455 30 , 8455 90

                           85

                        8501 -8508 , 8511 , 8512 , 8513 , 8516 , 8518 , 8519 , 8521 , 8522 , 8525 -8531 , 8535 -8540 , 8543 , 8544 , 8545 , 8546 , 8547

                        8548 90

                           87

                        8716 80

                           88

                        8803 , 8804 , 8805

                           89

                        8907

                        8906 90 ,

                           90

                        9002 , 9005 , 9006 , 9007 , 9013 , 9014 , 9015 , 9017 , 9020 , 9025 , 9027 -9033

                        9001 10 , 9001 20 , 9001 90 , 9010 60 , 9022 90

                           91

                        9104 , 9106 , 9107 , 9109 , 9114

                        9110 12 , 9110 90

                           92

                        9208 90

                           94

                        9403 , 9404 , 9405

                        9401 90 10

                           96

                        9606 , 9607

                        9603 50 , 9603 90 , 9617 00

               (1)  Astfel cum se prevăd în anexa la Regulamentul de punere în aplicare (UE) 2017/1925 al Comisiei din 12 octombrie 2017 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 282, 31.10.2017, p. 1).

            ANEXA II

               Lista certificatelor echivalente menționată la articolul 2

                        Autoritate aeronautică

                        Certificat de autorizare a dării în exploatare

                        Joint Aviation Authorities (Europe) [Autoritățile aeronautice comune (Europa)]

                        JAA FORM 1

                        Federal Aviation Administration (USA) [Administrația Federală a Aviației (SUA)]

                        FAA Form 8130-3

                        Transport Canada Civil Aviation [Aviația pentru Transport Civil din Canada]

                        TCCA FORM ONE
                        TCCA 24-0078

                        National Civil Aviation Agency (Brazil) [Agenția Națională pentru Aviația Civilă (Brazilia)]

                        Form F-100-01 (SEGVOO 003)

                        Directorate General of Civil Aviation (Turkey) [Direcția Generală a Aviației Civile (Turcia)]

                        SHGM FORM 1

                        Civil Aviation Safety Authority (Australia) [Autoritatea pentru Siguranța Aviației Civile (Australia)]

                        CASA FORM 1

                        Civil Aviation Authority of Singapore [Autoritatea Aeronautică Civilă din Singapore]

                                    —

                                    CAAS (AW)95

                                    —

                                    CAAS (AW)96

                        Japan Civil Aviation Bureau [Biroul de Aviație Civilă din Japonia]

                        Form 18

                        Civil Aviation Administration of China [Administrația Aviației Civile din China]

                        CAAC Form AAC-038

                        Civil Aviation Department (Hong Kong) [Departamentul de Aviație Civilă (Hong Kong)]

                        CAD FORM ONE

                        Civil Aviation Authority of Vietnam [Autoritatea Aeronautică Civilă din Vietnam]

                        CAAV FORM ONE

                        Directorate General of Civil Aviation (Indonesia) [Direcția Generală a Aviației Civile (Indonezia)]

                        DAAO Form 21-18

                        Civil Aviation Authority of the Philippines [Autoritatea Aeronautică Civilă din Filipine]

                        CAAP FORM 1

                        General Authority of Civil Aviation (Saudi Arabia) [Autoritatea Generală a Aviației Civile (Arabia Saudită)]

                        GACA SS&AT _F8130-3

                        General Civil Aviation Authority (United Arab Emirates) [Autoritatea Generală a Aviației Civile (Emiratele Arabe Unite)]

                        AW FORM 1

                        Civil Aviation Authority of New Zealand [Autoritatea Aeronautică Civilă din Noua Zeelandă]

                        Statement of compliance with airworthiness requirements
                        CAA FORM 8110-3

                        Federal Air Transport Agency of the Russian Federation [Agenția Federală de Transport Aerian a Federației Ruse

                        AIRWORTHINESS APPROVAL TAG
                        Form C-5

                        Moroccan Civil Aviation Authority [Autoritatea Aeronautică Civilă din Maroc]

                        MCAA Form


title: Regulamentul de punere în aplicare (UE) 2018/1562 al Comisiei din 18 octombrie 2018 de modificare pentru a 292-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
                  18.10.2018

                  RO

                  Jurnalul Oficial al Uniunii Europene

                  LI 261/1

         REGULAMENTUL DE PUNERE ÎN APLICARE (UE) 2018/1562 AL COMISIEI
         din 18 octombrie 2018
         de modificare pentru a 292-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
         întrucât:

                     (1)

                     Anexa I la Regulamentul (CE) nr. 881/2002 conține lista persoanelor, a grupurilor și a entităților cărora li se aplică înghețarea fondurilor și a resurselor economice în temeiul regulamentului respectiv.

                     (2)

                     La 15 octombrie 2018, Comitetul pentru sancțiuni al Consiliului de Securitate al Organizației Națiunilor Unite a hotărât să adauge o mențiune la lista persoanelor, a grupurilor și a entităților cărora ar trebui să li se aplice înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință.

                     (3)

                     Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 18 octombrie 2018.

                  Pentru Comisie,

                  Pentru Președinte,

                  Șefa Serviciului Instrumente de Politică Externă

            (1)  JO L 139, 29.5.2002, p. 9.

            ANEXĂ
            În anexa I la Regulamentul (CE) nr. 881/2002, la rubrica „Persoane fizice” se adaugă următoarea mențiune:

               „ANJEM CHOUDARY (alias Abu Luqman). Data nașterii: 18.1.1967. Locul nașterii: Welling, Londra, Regatul Unit. Adresă: Frankland Prison, Regatul Unit. Cetățenie: britanică. Pașaport nr.: 516384722 (pașaport britanic eliberat de Biroul de Pașapoarte din Glasgow la 6.5.2013, expiră la 6.6.2023). Data desemnării menționată la articolul 7d alineatul (2) litera (i): 15.10.2018.”


title: Regulamentul de punere în aplicare (UE) 2018/1605 al Consiliului din 25 octombrie 2018 de punere în aplicare a Regulamentului (UE) 2015/1755 privind măsuri restrictive având în vedere situația din Burundi

text:
                  26.10.2018

                  RO

                  Jurnalul Oficial al Uniunii Europene

                  L 268/18

         REGULAMENTUL DE PUNERE ÎN APLICARE (UE) 2018/1605 AL CONSILIULUI
         din 25 octombrie 2018
         de punere în aplicare a Regulamentului (UE) 2015/1755 privind măsuri restrictive având în vedere situația din Burundi
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/1755 al Consiliului din 1 octombrie 2015 privind măsuri restrictive având în vedere situația din Burundi (1), în special articolul 13 alineatul (4),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 1 octombrie 2015, Consiliul a adoptat Regulamentul (UE) 2015/1755 privind măsuri restrictive având în vedere situația din Burundi.

                     (2)

                     Sunt disponibile informații de identificare suplimentare cu privire la o persoană fizică.

                     (3)

                     Prin urmare, anexa I la Regulamentul (UE) 2015/1755 ar trebui modificată în mod corespunzător,

               ADOPTĂ PREZENTUL REGULAMENT:

            Articolul 1
            Anexa I la Regulamentul (UE) 2015/1755 se modifică astfel cum se prevede în anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 octombrie 2018.

                  Pentru Consiliu

                  Președintele

               J. BOGNER-STRAUSS

            (1)  JO L 257, 2.10.2015, p. 1.

            ANEXĂ
            În anexa I la Regulamentul (UE) 2015/1755, rubrica 3 din cadrul secțiunii „Lista persoanelor fizice și juridice, entităților și organismelor menționate la articolul 2” se înlocuiește cu următorul text:

                           Nume

                           Informații de identificare

                           Motivele desemnării

                           „3.

                           Mathias/Joseph NIYONZIMA
                           alias KAZUNGU

                           Data nașterii: 6.3.1956; 2.1.1967
                           Locul nașterii: Comuna Kanyosha, Mubimbi, provincia Bujumbura Rural, Burundi
                           Numărul de înregistrare (SNR): O/00064
                           Cetățenie burundeză.
                           Pașaport nr.: OP0053090

                           Ofițer în Serviciul național de informații. Se face responsabil de obstrucționarea găsirii unei soluții politice în Burundi prin incitarea la violență și acte de represiune în timpul demonstrațiilor care au început la 26 aprilie 2015, în urma anunțării candidaturii la președinție a președintelui Nkurunziza. A contribuit la formarea, coordonarea și dotarea cu armament a milițiilor paramilitare Imbonerakure, inclusiv în afara teritoriului burundez, aceste miliții făcându-se responsabile de acte de violență și de represiune și de abuzuri grave ale drepturilor omului în Burundi.”